સારાંશ માટે દસ્તાવેજ: ઋતિકનાં પરિવારજનો એમને ડુગ્ગૂનાં હુલામણા નામથી બોલાવે છે. એમની બહેન સુનૈનાએ પોતાનાં બ્લૉગમાં ઋતિકનાં બાળપણથી માંડી અત્યાર સુધી કેટલીય રોમાંચક વાતો જણાવી છે.

વાંચો એમનો બ્લૉગ એમનાં જ શબ્દોમાં-

બાળપણમાં ડુગ્ગૂ અને તે એક બીજા કરતા બિલકુલ અલગ હતા. તે એકદમ શરમાળ હતો અને હું ખૂબ વાચાળ. 

તે મારા મિત્રો સાથે વાત કરતા પણ શરમાતો હતો. અમે એટલું લડતા કે અમારી મા થાકી જતી. 

આજે એ જેટલો શિસ્તપ્રિય છે ,બાળપણમાં તેટલો જ આળસુ હતો. 

શાળાએ મોડો પહોંચતો, લંચમાં મોડા સુધી ખાધા કરતો અને રજા પડી ગયા પછી પણ સૌથી છેલ્લે દરવાજાની બહાર નીકળતો હતો. આ જ કારણે હું એના પર ગુસ્સો કરતી. 

શું તમે આ વાંચ્યું?

પણ મારા આ નાના ભાઈએ હંમેશા એક મોટા ભાઈની જેમ મારું ધ્યાન રાખ્યું છે. 

ટીનએજમાં મને મારા મિત્રો સાથે થોડાક કલાકો નાઇટ-આઉટની મંજૂરી હતી પણ શરત એટલી જ કે મારી સાથે ડુગ્ગૂ આવશે.

જ્યારે ઋતિકનાં બેસ્ટ ફ્રેન્ડ સાથે ડેટ પર ગઈ

એક દિવસ ડુગ્ગૂને ખબર પડી કે હું એના ખાસ મિત્ર સાથે ફરી રહી છું. એ દિવસ પછી તે છોકરો એનો મિત્ર ના રહ્યો. 

ડુગ્ગૂ મારા માટે ખૂબ પ્રોટેક્ટિવ હતો. મારા પર ચાંપતી નજર રાખતો. જ્યારે તેને લાગતું કે હું કશું ખોટું કરું છું તો તે તરત જ જઈને મારા મમ્મી પપ્પાને જણાવી દેતો. 

પણ મમ્મી પપ્પાનો ઠપકો તો તેને પણ સાંભળવો પડતો હતો. કારણ કે બાળપણમાં તે ખૂબ જીદ્દી હતો.

મને યાદ છે કે જો એને કોઈ દુકાન પર લઈ ગયા અને એને એની પસંદગીની કોઈ વસ્તુ ખરીદી આપવામાં ના આવી તો તે જમીન પર આડો થઈ જતો હતો. 

જોકે, હું એ પણ કહીશ કે તે એકદમ નિર્દોષ હતો. એની નિર્દોષતા એની પારદર્શી આંખોમાં સ્પષ્ટ છલકતી હતી. મને તરત જ સમજાઈ જતું કે તે શું વિચારી રહ્યો છે.

જ્યારે એને પોતાની મનપસંદ ચીજ મળી જતી તે એને સંભાળીને તકિયાની નીચે મૂકી દેતો હતો. તે આજે પણ એક નાનકડા બાળક જેવો જ છે, નાની નાની વસ્તુઓથી ખુશ થઈ જાય છે.

ડૉક્ટરોએ કહ્યું ઍક્ટર બનવાનું ભૂલી જા

બાળપણથી જ ઋતિકમાં ડાન્સ અંગે ગજબનું ઝનૂન હતું. તે માઇકલ જેક્સનની પૂજા કરતો. પણ તે બીજા સામે ડાન્સ કરતા શરમાતો હતો. 

મને ખબર હતી કે તે ઍક્ટર બનવા માંગતો હતો, પણ પપ્પાને તેણે પોસ્ટ ગ્રૅજ્યુએટ થયા બાદ જણાવ્યું. 

ડુગ્ગૂએ એમને જણાવ્યું કે તે હવે કેમેરાનો સામનો કરવા તૈયાર છે. જેટલો જીદ્દી તે બાળપણમાં હતો તેટલો જ આજે પણ છે. 

તેણે કશું કરવાનું વિચારી લીધું તો તેને કોઈ અટકાવી ના શકે. પોતાની ઇચ્છાશક્તિને કારણે તે પોતાની...\nદસ્તાવેજની સમાન ભાષામાં સારાંશ:
ઋતિક રોશનની બહેન સુનૈનાએ હાલમાં જ એક બ્લૉગ લખ્યો છે. એમાં એમણે એમનાં ભાઈ ઋતિક રોશન વિશે ઘણી એવી વાતો જણાવી છે કે જે કદાચ ઘણા ઓછા લોકોને ખબર હશે.